يان گيلان بلأک‌سبأث امره فقط ايتا آلبوم چكوديد و هفتم آگوست ۱۹۸۳ بازار مئن اوسی‌ بوبوسته. اوشان آلبومˇ نام (Born Again هنده بيچه بوستن) بو. گيلان سبك خواندن هتو بو كه خواندن مئن پور ايجگره كِشِئي و بيج و دَپركان اوخان گودی‌. و هتويی‌ اوشان آلبوم (Born Again) ايتا ازازيل و بيجه آلبوم بوبوسته. اَ آلبوم پور تفاوت دِ آلبومان بلأک‌سبأث امره دَشتی‌ و پور منتقدانی‌ ايسا بيد كه انتقاد بوگوديد ولی‌ فروش آلبومˇ اينگلستان و امريكا مئن بوجور بو و باخی‌ آلبومˇ آهنگان، (باد فرنگی‌ Zero the Hero)- (كيشيش زرخ گودن Disturbing the Priest ) – (گرم بدار Keep it Warm) – (هنده بيچه بوستن Born Again) پور كسان ره خوجير بو. اَ آلبوم مئن دوتا بی‌ گبˇ آهنگ به نام (گومار The Dark ) – (Stonehenge ) بو. بلك سبث اعضا خواستيد ايتا تورˇ كونسرت برگزار بوكونيد ولی‌ ناگاه ‍‍بيل وارد ناخوش بوبوسته و خو فعاليت ديمه بنا و گروه ايتا درامر دونبال بو كه ايتا درامر بِو بوان نام بيل وارد جای‌ بيگيفته و گروه بِتَنسته خو كارا آغاز بوكونه. و يان گيلان خو آلبوم (Born Again) و باخی‌ بلأک‌سبأث سابقه آهنگان اجرا بوگوده.